FUMBU 17
Kumbi Bayibolu Lingawovya Wuli Banja Linu?
ANTHULUMI AKUTO/ADA
“Mwakuyanana ŵaka, anthulumi atenere kwanja awolu ŵawu nge maliŵavu nga ŵeneku. Munthu yo watanja muwolu waki watijiyanja yija, pakuti palivi munthu yo watinkha liŵavu laki, kweni watiliryisa ndipuso watiliyanja . . . Munthulumi weyosi wayanjengi muwolu waki nge mo watijiyanjiya mweneku.”
“Yimwi ada, mungakwiyisanga ŵana ŵinu cha, kweni lutirizgani kuŵalera mwakuŵasambiza ndi kuŵalunguchizga nge mo Yehova wakhumbiya.”
ANTHUKAZI AKUYIRWA
“Munthukazi nayu wamutumbikengi ukongwa mulumu waki.”
“Mwaŵanthukazi, mujithereskengi kwa alumu ŵinu, pakuti venivi ndivu vakwenere pa masu pa Ambuya.”
ŴANA
“Mwaŵana, muvwiyengi apapi ŵinu mwakukoliyana ndi Ambuya, pakuti wenuwu mburunji. ‘Utumbikengi awusu ndi anyoku’ ndilu dangu lakwamba lo le ndi layizgu, ndipu layizgu laki ndakuti: ‘Kuti vinthu vikuyende umampha kweniso kuti uje ndi umoyu utali pacharu.’”
“Mwaŵana, muvwiyengi apapi ŵinu mu vinthu vosi, pakuti venivi vikondwesa Ambuya.”
cjk_Latn tum_Latn ind_Latn tum_Latn tum_Latn nya_Latn tum_Latn tum_Latn tum_Latn tum_Latn tum_Latn